CELEX: 31989D0357
Language: el
Date: 1989-05-22 00:00:00
Title: 89/357/EOK: Απόφαση της Επιτροπής της 22ας Μαΐου 1989 για την τροποποίηση της έβδομης απόφασης 85/355/ΕΟΚ του Συμβουλίου σχετικά με την ισοδυναμία των καλλιεργητικών ελέγχων των σπoροπαραγωγικών καλλιεργειών που διενεργούνται στις τρίτες χώρες, καθώς και της έβδομης απόφασης 85/357/ΕΟΚ του Συμβουλίου σχετικά με την ισοδυναμία των σπόρων προς σπορά που παράγονται σε τρίτες χώρες

Avis juridique important

|

31989D0357

89/357/EOK: Απόφαση της Επιτροπής της 22ας Μαΐου 1989 για την τροποποίηση της έβδομης απόφασης 85/355/ΕΟΚ του Συμβουλίου σχετικά με την ισοδυναμία των καλλιεργητικών ελέγχων των σπoροπαραγωγικών καλλιεργειών που διενεργούνται στις τρίτες χώρες, καθώς και της έβδομης απόφασης 85/357/ΕΟΚ του Συμβουλίου σχετικά με την ισοδυναμία των σπόρων προς σπορά που παράγονται σε τρίτες χώρες  

Επίσημη Εφημερίδα αριθ. L 151 της 03/06/1989 σ. 0036 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαΐου 1989  για την τροποποίηση της έβδομης απόφασης 85/355/ΕΟΚ του Συμβουλίου σχετικά με την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες, καθώς και της έβδομης απόφασης 85/356/ΕΟΚ του Συμβουλίου σχετικά με την ισοδυναμία των σπόρων προς σπορά που παράγονται σε τρίτες χώρες  (89/357/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/401/ΕΟΚ του Συμβουλίου της 14ης Ιουνίου 1966 σχετικά με την εμπορία σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 89/100/ΕΟΚ (2),  την έβδομη απόφαση 85/355/ΕΟΚ του Συμβουλίου της 27ης Ιουνίου 1985 σχετικά με την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες (3), όπως τροποποιήθηκε τελευταία από την απόφαση 89/124/ΕΟΚ (4), και ιδίως το άρθρο 2,  την έβδομη απόφαση 85/356/ΕΟΚ του Συμβουλίου της 27ης Ιουνίου 1985 σχετικά με την ισοδυναμία των σπόρων προς σπορά που παράγονται σε τρίτες χώρες (5), όπως τροποποιήθηκε τελευταία από την απόφαση  89/124/ΕΟΚ, και ιδίως το άρθρο 4,  Εκτιμώντας:  ότι, με την απόφαση 85/355/ΕΟΚ, το Συμβούλιο διαπίστωσε ότι οι καλλιεργητικοί έλεγχοι των σποροπαραγωγικών καλλιεργειών που πραγματοποιήθηκαν σε ορισμένες τρίτες χώρες πληρούν τους όρους που προβλέπονται στις κοινοτικές οδηγίες·  ότι, με την απόφαση 85/356/ΕΟΚ, το Συμβούλιο διαπίστωσε ότι οι σπόροι προς σπορά ορισμένων ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους προς σπορά που συγκομίζονται στην Κοινότητα·  ότι, για ορισμένα είδη, οι διαπιστώσεις αυτές εφαρμόζονται στη Νέα Ζηλανδία·  ότι η εξέταση των κανόνων της νέας Ζηλανδίας καθώς και της εφαρμογής επέτρεψε να διαπιστωθεί ότι, όσον αφορά τα είδη ψευδάγρωστη τη σφονδυλωτή, το ερυθρόν και πόα η λειμώνιος, οι καλλιεργητικοί έλεγχοι πληρούν τους όρους που καθορίζονται στο παράρτημα Ι της οδηγίας 66/401/ΕΟΚ και ότι οι όροι στους οποίους υπόκεινται οι σπόροι προς σπορά που συγκομίζονται και ελέγχονται σε αυτή τη χώρα παρέχουν τις ίδιες εγγυήσεις, όσον αφορά τα χαρακτηριστικά, την ταυτότητα, την εξέταση, τη σήμανση και τον έλεγχο, με τις εγγυήσεις που παρέχουν οι όροι που ισχύουν για τους σπόρους προς σπορά που συγκομίζονται και ελέγχονται στην Κοινότητα·  ότι η σημερινή ισοδυναμία που διαπιστώθηκε για τη Νέα Ζηλανδία πρέπει να διευρυνθεί κατά συνέπεια·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Οπωροκηπευτικών και Δασικών Φυτών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο πίνακας του μέρους Ι σημείο 2 του παραρτήματος της απόφασης 85/355/ΕΟΚ τροποποιείται σύμφωνα με το παράρτημα Ι.  Άρθρο 2  Ο πίνακας του μέρους Ι σημείο 2 του παραρτήματος της απόφασης 85/356/ΕΟΚ τροποποιείται σύμφωνα με το παράρτημα ΙΙ.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 22 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 125 της 11. 7. 1966, σ. 2298/66.  (2) ΕΕ αριθ. L 38 της 10. 2. 1989, σ. 36.  (3) ΕΕ αριθ. L 195 της 26. 7. 1985, σ. 1.  (4) ΕΕ αριθ. L 46 της 18. 2. 1989, σ. 30.  (5) ΕΕ αριθ. L 195 της 26. 7. 1985, σ. 20.  ΠΑΡΑΡΤΗΜΑ Ι  Στο τμήμα το σχετικό με τη Νέα Ζηλανδία, στη στήλη 3, η δεύτερη περίπτωση αντικαθίσταται από την ακόλουθη περίπτωση:  «- 66/401  Agrostis tenuis  Agrostis stolonifera  Dactylis glomerata  Festuca arundinacea  Festuca rubra  Lolium multiflorum  Lolium perenne  Lolium  x  hybridum  Phleum pratense  Poa pratensis  Medicago sativa  Pisum sativum (partim)  Trifolium pratense  Trifolium repens  Brassica napus var. napobrassica  Brassica oleracea convar. acephala  Raphanus sativus ssp. oleifera».  ΠΑΡΑΡΤΗΜΑ ΙΙ  Στο τμήμα το σχετικό με τη Νέα Ζηλανδία, στη στήλη 3, η δεύτερη περίπτωση αντικαθίσταται από την ακόλουθη περίπτωση:  «- 66/401  Agrostis tenuis  Agrostis stolonifera  Dactylis glomerata  Festuca arundinacea  Festuca rubra  Lolium multiflorum  Lolium perenne  Lolium  x  hybridum  Phleum pratense  Poa pratensis  Medicago sativa  Pisum sativum (partim)  Trifolium pratense  Trifolium repens  Brassica napus var. napobrassica  Brassica oleracea convar. acephala  Raphanus sativus ssp. oleifera».